ലോക സബ് ജൂണിയര് ക്ലാസിക് പവര്ലിഫ്റ്റിംഗ്: പ്രഗതി പി. നായര്ക്ക് വെള്ളി മെഡല് കോഴിക്കോട്: പ്രോവിഡന്സ് ഹയര്സെക്കന്ഡറി സ്കൂള് പ്ലസ് ടു വിദ്യാര്ഥിനി പ്രഗതി പി. നായര്ക്ക് ലോക ക്ലാസിക് സബ് ജൂണിയര് പവര്ലിഫ്റ്റിംഗ് ചാമ്ബ്യന്ഷിപ്പില് വെള്ളിത്തിളക്കം. സ്കോട്ട് 60 കിലോഗ്രാം, ബെഞ്ച് പ്രസ് 30 കിലോഗ്രാം, ഡെഡ്ലിഫ്റ്റ് 95 കിലോഗ്രാം, ആകെ 185 കിലോഗ്രാം ഉയര്ത്തിയാണ് സ്വീഡനിലെ ഹാംസ്റ്റഡില് നടന്നുവരുന്ന ലോക ചാമ്ബ്യന്ഷിപ്പില് അഭിമാനാര്ഹമായ നേട്ടം കരസ്ഥാമാക്കിയത്. കോഴിക്കോട് പി.എം. കുട്ടി റോഡില് വളപ്പില് വീട്ടില് പ്രസിലപ്രതാപന് ദമ്ബതികളുടെ മൂത്ത മകളാണ് പ്രഗതി. മൂന്നാലിങ്കല് പവര് ഫിറ്റ്നസ് ജിമ്മിലാണ് പരിശീലനം നേടുന്നത്. സി.വി. അബ്ദുള് സലിം ആണ് കോച്ച്.